Võrdleme arve. Oletame, et kooliajast on igal inimesel meeles ... näiteks 2 õpetajat, kes  tarvitasid õpilaste kallal vägivalda, olgu siis verbaalset või füüsilist. Võtame ette teise poole - õpetajate mälestused. Tavapärane põhikooli klass. Kui palju on seal neid õpilasi, kes tarvitavad vägivalda kaasõpilaste kallal? Reeglina rohkem kui kaks. See pole muidugi õigustuseks mingisugusele õpetajate-poolsele vägivallale. Lähme aga siiski ajas tänapäeva - kui palju on "keskmises" klassis neid õpilasi, kes õpetajate kallal vägivalda tarvitavad - nii verbaalset kui füüsilist? Need, kes hetkel koolis ei käi,  ütlevad reeglina arvuks null, või siis peale pikka järelemõtlemist nendivad, et koolis jah vist üks õpilane oli, kes õpetajatele vastu haukus, aga et too saadeti varsti Kaagverre või Puiatusse või kuhuiganes. Need aga, kes hetkel koolis käivad, nimetavad tunduvalt suurema numbri.